**Изх. №13551 /21.09.2018 г.**

**УТВЪРЖДАВАМ:**

**/П/**

**ВЪЗЛОЖИТЕЛ,**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО”**

**ВАЛЕРИ СТОЯНОВ**

**ПРОТОКОЛ**

**І.** На 28.08.2018г. от 14.00 часа, в гр. София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 1087/28.08.2018г., на изпълнителния директор на ИА “ВКВПД”, в състав:

**Председател**: Калина Борисова – директор на дирекция «УСЖФ»

**Членове**: 1. Любомир Алексиев – главен експерт в отдел „УДС“, дирекция „УСЖФ“

2. Николинка Илиева – старши юрисконсулт в отдел „Правно обслужване“, дирекция „АПОЧР“

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: **“Извършване на ремонт на хидроизолация на четири покривни площадки на военно общежитие „Пети километър“ – град София“.**

Съгласно чл. 187, ал. 1 от ЗОП, на 10.08.2018г. в профила на купувача е публикувана обява с изх. № 11713/10.08.2018г. за събиране на оферти за възлагане на горепосочената обществена поръчка със срок за получаване на офертите – 17.30 часа на 27.08.2018 година.

До крайният срок, в деловодството на ИА “ВКВПД”, по реда на тяхното постъпване са подадени следните оферти:

|  |  |  |
| --- | --- | --- |
| **№** | Оферта Вх. №/дата, час на постъпване | Име на участника |
| 1. | 10056/27.08.2018г. – 14.11ч. | „Екодин“ЕООД |
| 2. | 10059/27.08.2018г. – 14.21ч. | „Инвест Билд 2010” ЕООД |
| 3. | 10063/27.08.2018г. – 15.03ч. | „Петров 95-Юри Ненчев”ЕООД |
| 4. | 10065/27.08.2018г.- 15.07ч. | „Елит Строй 6 “ЕООД |
| 5. | 10068/27.08.2018г. – 15.09ч. | „Йорданов Инжинеринг“ ЕООД |
| 6. | 10069/27.08.2018г. – 15.10ч. | „Мик Билд Русе“ ЕООД |
| 7. | 10070/27.08.2018г. - 15.24ч. | „КНД - Консулт“ООД |
| 8. | 10072/27.08.2018г. – 15.26ч. | „Диана 7“ООД |
| 9. | 10074/27.08.2018г. – 15.53ч. | „Интерполис“ЕООД |

Няма оферти, постъпили след крайния срок.

На 28.08.2018г., председателят на комисията получи постъпилите девет оферти с Приемо-предавателен протокол, съгласно чл. 48, ал. 6 от ППЗОП.

Председателят на комисията провери състава на присъстващите и след като установи, че присъстват всички членове на комисията откри заседанието.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

При отварянето на офертaтa не присъстваха представители на участниците в процедурата.

**ІІ.** На свое закрито заседание проведено на 03.09.2018г., определената със Заповед № 1087/28.08.2018 г. комисия продължи своята работа по разглеждането на офертите за участие в обществената поръчка по реда на тяхното подаване.

**1**.Участникът **„ЕКОДИН“ЕООД, ЕИК 202027635** е представил оферта с вх.№10056/27.08.2018г. При разглеждане на документите за подбор от офертата, комисията констатира следното:

В декларация – образец №13 от офертата, участника в табличен вид описва извършеното от него строителство, идентично или сходно с предмета на поръчката, с посочване на обема и вида на изпълнените дейности.Минималното изискване на Възложителя към участниците в обществената поръчка е да посочат реализирани СМР на плосък покрив минимум 1500 кв.м. В конкретния случай сбора от посочените в таблицата на декларация – образец №13 от офертата на участника реализирани СМР на плосък покрив е 1485 кв.м.Комисията не приема, че посочената в т.1 от таблицата хидроизолация на обект „Почивна станция „Дружба 1“, гр.Банкя, касае ремонт на покрив, поради което, счита че посочените от този участник параметри за извършени СМР на плосък покрив не покриват минималното изискване на възложителя – извършени СМР на плосък покрив - минимум 1500 кв.м., поради което не допуска участника до по-нататъшно участие в процедурата.

**2.** Участникът **„ИНВЕСТ БИЛД 2010” ЕООД**, **ЕИК: 204272708**  е представил оферта с вх. № 10059/27.08.2018година. При разглеждане на документите за подбор от офертата, комисията констатира следното:

В декларация – образец №13 от офертата, участника в табличен вид описва извършеното от него строителство, идентично или сходно с предмета на поръчката, с посочване на обема и вида на изпълнените дейности. Минималното изискване на Възложителя към участниците в обществената поръчка е да посочат реализирани СМР на плосък покрив минимум 1500 кв.м. В конкретния случай участника декларира „направа на хидроизолация на обект многофункционална сграда с подземни гаражи в УПИ V, кв.120, местност Красно село, Плавателен канал, гр.София“, което описание не води по никакъв начин до извод, че посочената хидроизолация касае именно извършени СМР на плосък покрив на обекта, поради което не допуска участника до по-нататъшно участие в процедурата.

**3.** Участникът **„Петров 95 – Юри Ненчев“ЕООД**, **ЕИК 201684795** е представил оферта с вх. № 10063/27.08.2018 година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**4.** Участникът **„Елит Строй 6“ЕООД**, **ЕИК 201803705** е представил оферта с вх. № 10065/27.08.2018 година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**5.** Участникът **„Йорданов Инжинеринг“ЕООД**, **ЕИК 202988228** е представил оферта с вх. № 10068/27.08.2018 година. При разглеждане на документите за подбор от офертата, комисията констатира следното:

В декларация – образец №13 от офертата, участника в табличен вид описва извършеното от него строителство, идентично или сходно с предмета на поръчката, с посочване на обема и вида на изпълнението дейности.Минималното изискване на Възложителя към участниците в обществената поръчка е да посочат реализирани СМР на плосък покрив минимум 1500 кв.м. В конкретния случай сбора от посочените в таблицата на декларация – образец №13 от офертата на участника реализирани СМР на плосък покрив е 1400 кв.м. Комисията счита, че посочените от този участник параметри за извършени СМР на плосък покрив не покриват минималното изискване на възложителя – извършени СМР на плосък покрив - минимум 1500 кв.м., поради което не допуска участника до по-нататъшно участие в процедурата.

**6.** Участникът **„МИК Билд Русе“ЕООД**, **ЕИК 202414735** е представил оферта с вх. № 10069/27.08.2018година. При разглеждане на документите за подбор от офертата, комисията констатира следното:

В декларация – образец №13 от офертата, участника в табличен вид описва извършеното от него строителство, идентично или сходно с предмета на поръчката, с посочване на обема и вида на изпълнените дейности.Минималното изискване на Възложителя към участниците в обществената поръчка е да посочат реализирани СМР на плосък покрив минимум 1500 кв.м. В конкретния случай в посочените описания на обектите, фигуриращи в т.1 и т.3 от таблицата в декларация – образец №13 на участника липсва посочена квадратура на дейностите, съдържащи се в описанието, а за обекта в т.2 от таблицата е посочена квадратура, но описанието на вида на извършените работи на обекта и обема им не покриват минималното изискване на възложителя – извършени СМР на плосък покрив - минимум 1500 кв.м., поради което комисията не допуска участника до по-нататъшно участние в процедурата.

**7.** Участникът **„КНД-Консулт“ООД**, **ЕИК 109571923** е представил оферта с вх. № 10070/27.08.2018година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**8.** Участникът **„ДИАНА 7“ООД**, **ЕИК 101158716** е представил оферта с вх. № 10072/27.08.2018година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**9.** Участникът **„Интерполис“ЕООД**, **ЕИК 202027635** е представил оферта с вх. № 10074/27.08.2018година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**ІІ. Комисията пристъпи към проверка на предложените от участниците цена за изпълнение на поръчката и срок за изпълнение на поръчката на офертите, които са в съответствие с критериите за подбор, поставен от възложителя.**

1. Участникът **„Петров 95 – Юри Ненчев“ЕООД** е предложил:

1.1.цена за изпълнение на поръчката в размер общо на **104 380,33( сто и четири хиляди триста и осемдесет лева и 0,33) лв. без ДДС.**

1.2. срок за изпълнение **40(четиридесет) календарни дни**, считано от датата на откриване на строителната площадка.

2. Участникът **„Елит Строй 6“ЕООД** е предложил:

2.1.цена за изпълнение на поръчката в размер общо на **104 050,41 (сто и четири хиляди петдесет лева и 0,41) лв. без ДДС.**

2.2. срок за изпълнение **40(четиридесет) календарни дни**, считано от датата на откриване на строителна площадка.

3. Участникът **„КНД - Консулт“ ООД** е предложил:

3.1.цена за изпълнение на поръчката в размер общо на **104 191,22 (сто и четири хиляди сто деветдесет и един лева и 0,22) лв. без ДДС.**

3.2. срок за изпълнение **40 (четиридесет) календарни дни**, считано от датата на откриване на строителна площадка.

При преглед на ценовото предложение, комисията установи следното:

Посочената обща сума за раздел I „Ремонт на покривна площадка над 17 етаж“/сума от т.1 до т.8/ от участника в процедурата е 22 567,61, а правилното изчисление на сумата сочи 26 551,05.

Посочената обща сума за раздел II „Ремонт на покривна площадка над 18 етаж“/сума от т.1 до т.19/ от участника в процедурата е 24 422,23, а правилното изчисление на сумата сочи 24 448,23.

Поради погрешното изчисляване на горепосочените две суми от страна на участника е погрешно изчислена и посочената в раздел VI „Общо за изпълнение на всички ремонтни дейности/сумите от I+II+III+IV/, а именно – 94 719,29, като правилното изчисление на сумата сочи 98 728,73. Във връзка с това погрешно е изчислена и сумата, посочена в раздел „Стойност на непредвидените разходи/10% от сумата по т.VI/, а именно – посочена е сумата 9 471,93 вместо 9 872,87.Като резултат се е стигнало и до погрешно изчисляване на сумата в раздел VIII“Обща стойност за изпълнение на обществената поръчка – лева без ДДС“, а именно 104 191,22, вместо правилната сума – 108 601,60. Това е довело и до погрешно посочване на сумата в раздел IX“ДДС 20% от сумата по т.VIII“, а именно – 20 838,24, вместо правилната – 21 720,32. Погрешно е записана и крайната сума за ценовото предложение, посочена в т.Х“Общо с ДДС/сумите по т.VIII+IX/ - 125 029,47, вместо правилната сума – 129 439,84.

Поради допуснатите грешки в ценовото предложение комисията не допуска този участник до по-нататъшно участие в процедурата.

4. Участникът **„Диана 7”ООД** е предложил:

4.1.цена за изпълнение на поръчката в размер общо на **96 759,98(деветдесет и шест хиляди седемстотин петдесет и девет лева и 0,98) лв. без ДДС.**

4.2. срок за изпълнение **39(тридесет и девет) календарни дни**, считано от датата на откриване на строителна площадка.

5. Участникът **„Интерполис”ЕООД** е предложил:

5.1.цена за изпълнение на поръчката в размер общо на **98 416,47 (деветдесет и осем хиляди четиристотин и шестнадесет лева и 0,47) лв. без ДДС.**

5.2. срок за изпълнение **30(тридесет) календарни дни**, считано от датата на откриване на строителна площадка.

**ІІІ.** Комисията пристъпи към разглеждане на техническите предложения от офертите на участниците по реда на тяхното подаване. Комисията установи следното:

1.Техническото предложение за изпълнение на поръчката на участника **„Петров 95 – Юри Ненчев“ЕООД** е изготвено съгласно изискванията на Възложителя. Комисията го допуска до оценяване.

2.Техническото предложение за изпълнение на поръчката на участника **„Елит Строй 6“ЕООД** е изготвено съгласно изискванията на Възложителя. Комисията го допуска до оценяване.

3.Техническото предложение за изпълнение на поръчката на участника **„Диана 7”ООД** е изготвено съгласно изискванията на Възложителя. Комисията го допуска до оценяване.

4.Техническото предложение за изпълнение на поръчката на участника **„Интерполис”ЕООД** е изготвено съгласно изискванията на Възложителя. Комисията го допуска до оценяване.

**ІV.** Комисията пристъпи към оценка на техническите предложения за изпълнение на поръчката, които отговарят на изискванията на Възложителя, по показателя **П1** - “*Качество на техническо предложение*”. Резултатите от оценяването са следните:

|  |  |  |  |  |
| --- | --- | --- | --- | --- |
| **№** | Вх. №/дата и час | Участник | Оценка | Мотиви на комисията |
| 1. | Вх. № 10063/27.08.2018г. -15.03ч. | **„Петров 95-Юри Ненчев“ЕООД** | **100 т./ 50%** | Представената от участника предварителна концепция съдържа:  1. Oрганизация на работа по време на отделните етапи на строителство и по видове СМР, с включени мерки по изпълнение на изискванията на всички части на проекта и изискванията на обявлението с приложено разпределение на техническите и човешки ресурси за реализиране на поръчката по видове работи. В нарочeн раздел, озаглавен „Основни насоки при организация изпълнението на СМР“ са описани подробно основните видове СМР и организацията, която изпълнителя ще предприеме за изпълнението им. При описанието на всяка отделна дейност, включена в обособените части от организацията на изпълнение на предвидените СМР са обособени и подробно разписани необходимите технически и човешки ресурси за изпълнението й, като под наименованието „Оборудване“ е изготвен списък с техническите ресурси, а в списък“Работници“ са поименно изброени човешките ресурси за изпълнение на дейностите. Отделно, поименно са изброени поименно и по длъжности лицата, които формират техническия екип на участника в процедурата.  **2.**Последователност на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване. В разработената строителна програма за обезпечаване строителните дейности при изпълнение на обекта под наименованието „Дейност – подготовка и започване на СМР на обекта, етапи и последователност на извършване на СМР“, е посочена подробно последователността на изпълнение на основните видове дейности, както и взаимообвързаността на конкретните действия при изпълнението им, с подробно разписани стъпки за всяка от тях.  **3**. Организация на работа, която ще създаде за действията на техническите лица, ангажирани в изпълнението на строителството, както и координацията между тях. Посочва методите на работа, гарантиращи: срочност и качество на изпълнението, както и мерките, с които се ангажира за постигане на срочност и качество. Дава информация за организацията на работа на персонала и необходимата техника за изпълнението на строително-монтажните работи, в съответствие с предварително обявените условия на обществената поръчка, като същият е поименно описан с посочване на конкретно определени сфери на компетентност, задължеиня и отговорности на всеки член на техническия екип. Видовете мерки за постигане на ефективност на отделните етапи на работа и методите, които участникът ще използва за осигуряване на качество и контрол за завършване на работата в срок са конкретно и детайлно изброени, а именно: организация на персонала, изисквания към материалите, контрол на материалите, осигуряване на здравословни и безопасни условия на труд и др .  **4**. В раздел, озаглавен „Дейности по осигуряване на здравословни и безопасни условия на труд“ са изброени, както притежавания от участника сертификат за управление на здравето и безопасност при работа в строителството, така и е разработен план за безопасност и здраве, както и са конкретно изброени изискванията и забраните, които участникът ще предприеме по отношение всеки член на екипа, ангажиран с работа на обекта, с цел избягване на рискове и осигуряване на безопасни и здравословни условия на труд.Посочени са и изрично предпазните мерки, които ще се спазват при работа на височина, ел.безопасност и пожарна и аварийна безопасност и др.В тази връзка са посочени и някои методи за управление на строителните и други отпадъци, които участникът ще използва с цел създаване благоприятна среда за работа на собствения си персонал, което би довело и до предотвратяване замърсяването на района, в който се намира обекта.  **5**. В раздел, озаглавен „Контрол на материалите“ са подробно описани лицата, които ще бъдат ангажирани с осъществяването му и етапа на който всеки от тях следва да го осъществява, както и са изброени етапите, които включва входящия контрол с конкретизиране на действията, включени във всеки етап. Направено е описание на конкретните задължения на специалиста „Контрол по качеството“, свързани с изпълнение на дейностите, осигуряващи извършване на контрола върху качеството на материалите, които ще бъдат влагани в обекта- предмет на процедурата за възлагане.  6.Участникът е посочил и мерки, над базовите изисквания на възложителя, които ще доведат до повишаване качеството на услугата, без това на доведе до повишаване прогнозната стойност на поръчката, а именно:  -посочени са мерки за спазване на нормативните изисквания, схема за места на инсталиране на повдигателни съоръжения и скелета, платформи, люлки и стълби, схема и вид на сигнализацията за бедствие, авария, пожар, или злополука, действия, мерки за разделно събиране, транспортиране и подготовка за оползотворяване на строителните отпадъци и др. |
| 2. | Вх.№10065/27.08.2018г. – 15.07ч. | **“Елит Строй 6“ЕООД** | **50т./**  **50%** | Представената от участника предварителна концепция съдържа:  **1.** Oрганизация на работа по време на отделните етапи на строителство и по видове СМР, с подробно предвидена приложима нормативна уредба, с посочена последователност на изпълнението на СМР, с формулирани отделни етапи на изпълнение, включително приемане и отчитане на строителството, завършване на обекта и предаването и приемането му, с включени мерки по изпълнение на изискванията на всички части на проекта и изискванията на обявлението с подробно разработена таблица, озаглавена „Разпределение на техническите и човешки ресурси за реализиране на поръчката по видове работи във времето“, която е съобразена с всяка от видовете дейности за изпълнение на поръчката и с тяхната последователност и разчетени срокове за работа на ниво отделна дейност.  **2.**Последователност на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване. В нарочна таблица, озаглавена „Организация и мобилизация на използваните ресурси – инструменти и човешки“ са подробно разписани и изброени както отделните етапи за изпълнение, така и всяка от отделните видове дейности, в тяхната технологична последователност и взаимообвързаност.  В т. 3. „Организация на работа, която участникът ще създаде за действията на техническите лица, ангажирани в изпълнението на строителството, както и координацията между тях са подробно разписани организацията на работа на персонала – ръководен и изпълнителски, с ясно разписване на основните задължения и характеристики на изпълняваните от тях длъжности, както и са посочени прилаганите от участника методи на работа, гарантиращи :срочност и качество на изпълнението, като в нарочна таблица отново са посочени необходимото оборудване и техника, необходими на персонала за изпълнение на всяка отделна дейност.  **4**. В нарочен раздел 4 „Мерки, които ще предприемем за осигуряване на здравословни и безопасни условия на труд на собствения си персонал“ са разработени мерките за безопасност, разработен е организационен план, в който са подробно са изложени мерките и изискванията за осигуряване на безопасност и здраве при извършване на СМР, при използване на работното оборудване, при извършване на ремонтни и демонтажни работи. Посочена е и инструкцията за безопасна работа, която участника ще използва за предотвратяване на рискове при работа на обекта, както и са конкретизирани използваните от участника средства за индивидуална защита на всеки от участниците в екипа, съобразени с вида и характера на изпълняваните дейности на всяко от ангажираните лица на обекта.  **5**. В специален раздел – “Методите, които ще използваме за контрол върху качеството на доставките на материалите и влагането им, необходими при изпълнение на строителството“са направени предложенията на участника за осигуряване на качество по време на строителството, отговорните лица които ще отговарят за контрола на доставките на материали, мерките, които ще бъдат предприети за предотвратяване на замърсяването или увреждането на околната среда, при доставката на материали и при влагането им в обекта, описани са и внедрените и сертифицирани Интегрирани системи за управление на качеството, околната среда и безопасни условия на труд и др.  6.Участникът е посочил и мерки, над базовите изисквания на възложителя, които ще доведат до повишаване качеството на услугата, без това на доведе до повишаване прогнозната стойност на поръчката, а именно:  -конкретизирани са мерки, насочени към изправно оборудване на обекта;  - посочени са места със специфични рискове и строежа;  - разработени са и мерки за разделно събиране, транспортиране и подготовка за оползотворяване на строителните отпадъци.  Забележка:  -На стр.19 от техническото предложение, при описанието на външните взаимодействия на специалиста – контрол по качеството е посочен проектантски екип, какъвто възложителят не предвижда при изпълнението на видовете СМР на обекта – предмет на поръчката. |
| 3. | Вх.№10072/27.08.2018г. – 15.26ч. | **“Диана 7“ООД** | **25т./**  **50%** | Представеното от участника техническо предложение формално отговаря на изискванията на Възложителя, като включва задължителните пет елемента, необходими за допускане до участие в оценка по техническо продложение , но от същото не може да се изведе цялостно, обосновано заключение за степента на организация на строителството и контрол по качеството, над базовите изисквания по отношение на бъдещото изпълнение на поръчката, а именно:  1.Липсва конкретно дефиниране на всеки от необходимите ресурси /оборудване, логистика, доставки, материали, механизация и други/ за изпълнението на всяка от посочените дейности, като са посочени само част от задълженията на техническия персонал, отговарящ за изпълнението, сроковете за изпълнение от тяхна старана и материалите, които ще влагат при работата си ;  2.Не са посочени други дейности, извън посочените от възложителя, от чието съдържание да е видно,че включването им ще доведе до повишаване качеството на изпълнение на поръчката без завишаване на нейната стойност;  3.В съдържанието на техническото предложение на участника фигурират редица моменти, които показват липсата на задълбочен анализ и формален подход при изписване на предложението, а именно:  - на стр.2 от техническото предложение в раздел I„Ключови моменти при изпълнение на договора“, фигурира т.1, озаглавена „Организация и провеждане на среща с представители на проектантите, Строителя, Консултанта, възложителя и ползвателите на Военното формирование за започване на СМР на обекта“. Следва да се отбележи, че при внимателен прочит на документацията за процедурата, участникът би трябвало да установи, че възложителя не е предвиждал проект за този вид дейност – предмет на възлагането и съответно не предвижда съвместна работа с проектанти, както и че става въпрос за обект, възложен в управление на възложителя – ИА“Военни клубове и военно-почивно дело“, а не такъв на Военно формирование към Министерство на отбраната;  - на стр.9 е споменато, че изпълнителя ще регистрира всички промени и добавки към одобрените чертежи и ще изготви окончателна екзекутивна документация, като предмета на поръчката не предполага извършване на този вид дейности.Също така възложителя не предвижда изготвяне на технически паспорт на дейности по ремонта на хидроизолацията на четирите покривни площадки. Също така в раздел II, озаглавен“Определяне на конкретните ангажименти на експертите по отделните части и комуникация“ е посочено визуалното им разпределение, видно от което участника не е съобразил, че за обекта не се предвижда участие на проектант, кактои на геодезист с оглед вида и характера на предвидените дейности.  - на стр.10 в таблицата, свързана с квалификацията и отговорностите на експертите на участника, отново е посочено, че участника ще е постоянен контакт и връзка с проектанта на обекта, каквото лице няма предвидено при изпълнението му.  - на стр.12 в раздел III от техническото предложение на участника отново е изписано, че във видовете контрол по време на строителния процес ще бъде включен и авторския надзор на проектанта, каквото лице не е предвидено в изпълнението на дейностите на обекта – предмет на поръчката с оглед техния вид. |
| 4. | Вх.№10074/27.08.2018г. – 15.53ч. | **“Интерполис“ЕООД** | **25т./**  **50%** | Представеното от участника техническо предложение формално отговаря на изискванията на Възложителя, като включва задължителните пет елемента, необходими за допускане до участие в оценка по техническо продложение, но от същото не може да се изведе цялостно, обосновано заключение за степента на организация на строителството и контрол по качеството, над базовите изисквания по отношение на бъдещото изпълнение на поръчката, а именно:  1.Липсва конкретно дефиниране на необходимите логистични мерки, както и разписване на действията на участника, свързани с извършване на доставки и материали за всяка от видовете дейности ; В таблицата на стр.6 са посочени само инструментите и броя работници, които ще участват при изпълнението на отделните видове дейности;  2.Не са посочени други дейности, извън посочените от възложителя, от чието съдържание да е видно,че включването им ще доведе до повишаване качеството на изпълнение на поръчката без завишаване на нейната стойност. |

**V.** Комисията продължи своята работа, като пристъпи към определяне на оценка на офертите, които отговарят на изискванията на Възложителя по критерия “оптимално съотношение качество/цена”:

1. Участникът **„Петров 95 – Юри Ненчев“ЕООД** е предложил:

1.1. цена за изпълнение на поръчката в размер общо на **104 380,33 (сто и четири хиляди триста и осемдесет лева и 0,33) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 96 759.98/104 380.33x100 = 92,70 точки**

**П2=92,70 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 100х50% + 92,70 х50%=50 +46,35=96,35 точки**

2.1. Участникът **„Елит Строй 6“ЕООД** е предложил цена за изпълнение на поръчката в размер общо на **104 050,41 (сто и четири хиляди петдесет лева и 0,41) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 =96 759.98/104 050.41x100 = 93 точки**

**П2 = 93 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 50х50% + 93 х50%= 25+46.50 = 71.50 точки**

3.1. Участникът **„Диана 7“ООД** е предложил цена за изпълнение на поръчката в размер общо на **96 759,98 (деветдесет и шест хиляди седемстотин петдесет и девет лева и 0,98) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 =96 759.98/96 759.98x100 = 100 точки**

**П2 = 100 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 25х50% + 100 х50%= 12.50+50 = 62.50 точки**

4.1. Участникът **„Интерполис“ЕООД** е предложил цена за изпълнение на поръчката в размер общо на **98 416,47 (деветдесет и осем хиляди четиристотин и шестнадесет лева и 0,47) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 =96 759.98/98 416.49x100 = 98.32 точки**

**П2 = 98.32 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 25х50% + 98.32 х50%= 12.50+49.16 = 61.66 точки**

**VI. Класиране на офертите:**

|  |  |  |
| --- | --- | --- |
| **№** | **УЧАСТНИК** | **Точки** |
| **1.** | **„Петров 95 – Юри Ненчев”ЕООД** | **93** |
| **2.** | **„Елит Строй 6”ЕООД** | **71.50** |
| **3.** | **„Диана 7”ООД** | **62.50** |
| **4.** | **„Интерполис”ЕООД** | **61.66** |

Комисията определена да разгледа, оцени и класира офертите, събрани чрез публикуване на обява за възлагане на обществена поръчка с предмет: **“Извършване на ремонт на хидроизолация на четири покривни площадки на военно общежитие „Пети километър“ – град София“** предлага за изпълнител на обществената поръчка класирания на първо мястоучастник **„Петров 95 – Юри Ненчев“ЕООД** с оферта вх. № 10063/27.08.2018г. и **комплексна оценка от 93 точки.**

Комисията, определена със Заповед № 1087/28.08.2018г., състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр.

Комисията представя на Възложителя настоящия протокол за утвърждаване.

**Председател**: Калина Борисова /п/

**Членове**: 1. Любомир Алексиев /п/

2. Николинка Илиева /п/